Diari Oficial de la Generalitat Valenciana


Sumari del DOGV 6595, del 26-08-2011 (2011/8844)

Notificació de la sentència dictada en el judici ordinari número 998/2007.
--------------------------------------------------------------------------

### Dades del document

Número de DOGV
:   6595

Data del DOGV
:   26-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8844


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 998/2007. [2011/8844]  
Procediment ordinari 000998/2007-G  
De: Banco Santander Central Hispano, SA.  
Procuradora: Dolores María Olucha Varella.  
Contra: Joaquín José Robert Pinto.  
En aquest procediment de judici ordinari 998/07, seguit a instàncies de Banco Santander Central Hispano, SA, contra Joaquín José Robert Pinto, s'ha dictat la sentència que té l'encapçalament i la dispositiva que són com segueix:  
«Sentència número 169/2011  
Castelló de la Plana, 6 de juliol de 2011.  
Víctor Calatayud Chollet, magistrat jutge del Jutjat de Primera Instància número quatre de Castelló de la Plana, he vist aquestes actuacions de judici ordinari, promogudes per la procuradora Dolores María Olucha Varella, que actua en nom de Banco Santander Central Hispano, SA, dirigida per la lletrada María Dolores Monsonís Chordá, contra Juan José Rubert Pinto (en rebel·lia), i atesos els següents:  
Antecedents de fet:  
Primer. La procuradora Dolores María Olucha Varella, en la representació ja esmentada del Banco Santander Central Hispano, SA, va presentar el passat 5 de setembre de 2007, en el deganat dels jutjats d'aquest partit, escrit amb el qual promovia judici ordinari, que per torn de repartiment va correspondre a aquest Jutjat, contra Juan José Rubert Pinto, en base als fets i fonaments de dret que va estimar convenients, i sol·licitava que es dicte sentència en la qual es condemne el demandat al pagament de la suma de 6.585,28 euros, més els interessos de demora des del 2 de juny de 2005, i les costes.  
Segon. Una vegada admesa a tràmit la demanda, es va acordar donar a les actuacions la tramitació establida per al judici ordinari de conformitat amb l'article 249 de la Llei d'Enjudiciament Civil (LEC), en relació amb l'article 399 i concordants de la mateixa llei processal civil.  
Tercer. Citat a termini de forma deguda el demandat no ha contestat per la qual cosa ha sigut declarat en rebel·lia.  
Quart. Complits els tràmits prevists en l'article 414.1 de la Llei d'Enjudiciament Civil i d'acord amb el que disposa aquest precepte, es va convocar les parts a una audiència prèvia al judici, assenyalant-se per a tal fi el dia que es dicta aquesta resolució, a la qual no ha comparegut de forma deguda el demandat, limitant la part actora la prova a la documental i sol·licitant en conseqüència que, de conformitat amb l'article 429.8 de la Llei d'Enjudiciament Civil, es procedira a dictar sentència sense celebració de la vista, com així s'ha disposat.  
Cinqué. En la tramitació d'aquest judici s'han observat les prescripcions legals, excepte les relatives a terminis, a causa de l'elevat volum d'assumptes tramitats davant d'aquest Jutjat.  
Dispositiva  
Estime íntegrament la demanda interposada per la procuradora Dolores María Olucha Varella, en nom i representació del Banco Santander Central Hispano, SA, contra Juan José Rubert Pinto, i condemne el demandat a pagar a l'actor la suma de sis mil cinc-cents huitanta-cinc euros amb vint-i-huit cèntims (6.585,28 euros), més els interessos de demora del 19,95% anual des del 2 de juny de 2005. Tot això, amb la condemna expressa a costes al demandat.  
Notifiqueu aquesta resolució a les parts en els termes acordats, advertint-los que s'hi pot interposar un recurs d'apel·lació en contra, que es prepararà mitjançant un escrit dirigit a aquest Jutjat dins del termini de cinc dies hàbils des que es notifique i, amb els requisits de l'article 457 de la Llei d'Enjudiciament Civil. De conformitat amb el que estableix la disposició addicional 15a de la Llei Orgànica del Poder Judicial -introduïda per la Llei Orgànica 1/2000, de 3 de novembre-, per a recórrer, la part recurrent haurà de constituir un dipòsit per un import de 50 euros, que es consignarà en el compte de consignacions d'aquest Jutjat, sense que es puga considerar preparat el recurs si el dipòsit no està constituït. Estan exempts de constituir el dipòsit: el Ministeri Fiscal, l'estat, les comunitats autònomes, les entitats locals i els organismes autònoms dependents de tots ells.  
Aquesta és la meua sentència, de la qual es deixarà una testimoniança en les actuacions, que jutjant definitivament en primera instància pronuncie, mane i firme».  
Aquesta sentència va ser donada llegida i publicada pel jutge que la firma, mentre celebrava audiència pública en el dia de la seua data, i assistit per mi, el secretari judicial. En done fe.  
I atés que el demandat esmentat, Joaquín José Rubert Pinto, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 6 de juliol de 2011.- El secretari judicial: Alexandre Ros Ros.